stanford-oval/wikipedia huggingface dataset:
קטמנדו (סדרת טלוויזיה)
דמויות > משניות

הרב וייס - (דורון תבורי) - רב ומשגיח (מכונה "שווער") בישיבת חב"ד ואביהם של מושקי וחלי. שידך את שמוליק ומושקי ומייעץ להם במהלך השליחות.
חלי - (שמרית לוסטיג) - אחותה הגדולה של מושקי הדואגת לה יתר על המידה.
דיני (דינה סנדרסון) - חברתה הנלהבת של מושקי המתחתנת ומזמינה אותה מנפאל לחתונה. לבסוף מושקי מפספסת את החתונה.
בנימין בראלי (צחי גראד) - אביהן של ימית ואופירה, תושב אשקלון שפונה מגוש קטיף, איבד מאז את שמחת החיים ומתייחס בזלזול וציניות לסובבים אותו. יוצא לחפש אחרי אופירה.
גברת בראלי (חני פרץ) - אשתו של בנימין ואמם של ימית ואופירה. מסתייגת מהיחס של בעלה לאנשים סביבו.
אוריה (סדיס צוף כהן) - מטיילת ישראלית דתייה. כבשה את ליבו של תומר המנסה להתקרב אליה אך נדחה. לאחר סרטון שהעלה תומר היא חוזרת אליו לבית חב"ד.
יואב (אלדד פריבס) - ישראלי ששירת עם גיאני בצבא. גרוש טרי הנישא להגר בידי שמוליק בקטמנדו. בהמשך חוזר לארץ ועוזב את הגר בלי להתגרש עם חברה חדשה.
הגר (נועה וולמן) - בחורה צעירה המתחתנת עם יואב בקטמנדו. בהמשך היא נפרדת ממנו בלי להתגרש עם חבר חדש.
תייר (דניאל סבג) - תייר ישראלי הנשלח לכלא על אחזקת סמים. שמוליק משחרר אותו אחרי מאמצים גדולים.
ירון (רואי אלסברג) - נער חילוני ישראלי רוסי שאביו נפטר המגיע לנפאל יחד עם אמו. חוגג בר מצווה בבית חב"ד.
קטיה (אוולין קפלון) - ישראלית רוסיה שהתאלמנה ואמו של ירון. מתנגדת לדת ולחב"ד אך לאחר שנפצעה חגגה לבנה בר מצווה בבית חב"ד.
שמחה (אבישי עזרא) - השליח המחליף של שמוליק ומושקי בקטמנדו. מעצבן את מושקי עקב השינויים שהוא עושה בבית.
נטע (הילה וידור) - מטיילת ישראלית יחד עם בעלה, אלון. היא נפרדת ממנו אך חוזרת אליו להודיע שאביו נפטר.
אלון (עדי אייזנמן) - מטייל ישראלי עם אשתו נטע, חולם לסיים את הטרק בהרי נפאל. לאחר מריבה עם אשתו נפרד ממנה אך מתאחד איתה ושומע שאביו נפטר.
ניר (צק ברקמן) - יהודי שהפך לנזיר בודהיסטי. נקלע לוויכוח דתי עם שמוליק בעת עוצר.
הערות שוליים

↑  ynet,'"`UNIQ--nowiki-00000001-QINU`"'שליחי חב"ד לקטמנדו: 90% מהסדרה - אמת, באתר ynet, 17 ביוני 2012
הלנה יאנצ'ק

| --- | --- |

 לידה:  1964 (בת 61 בערך) מינכן, גרמניה המערבית 
 מדינה:  גרמניה, איטליה 
 שפות היצירה:  גרמנית, אנגלית, איטלקית, פולנית 
 פרסים והוקרה:  פרס סטרגה (2018) 
 www.helenajaneczek.com
 
הלנה יאנצ'ק (נולדה ב-1964)  היא סופרת איטלקית ממוצא יהודי פולני.
חיים וקריירה

הלנה ינצ'ק [Helena Janeczek] נולדה במינכן, גרמניה, למשפחה יהודית פולנית ששרדו את השואה. היא עברה לאיטליה כשהייתה בת 19 ומאז היא גרה שם. ספרה הראשון, Lezioni di tenebra (שיעורי החושך), ראה אור ב-1997. זה היה שחזור של ההיסטוריה המשפחתית שלה ועקב אחרי מסעה עם אמה לאושוויץ, שם אמה הייתה במהלך מלחמת העולם השנייה .
הרומן שלה מ-2010, Le rondini di Montecassino ( הסנוניות של מונטקאסינו ), זכה בפרס זרילי-מרימו לספרות איטלקית. הוא עוקב אחר קבוצת חיילים שנלחמת בקרב על מונטה קאסינו במהלך מלחמת העולם השנייה.
ב-2017 פרסמה את הרומן שלה La ragazza con la Leica ("הנערה עם הלייקה"), העוסק בצלמת גרדה טארו שמתה במהלך מלחמת האזרחים בספרד. ב-2018 זכתה בפרס סטרגה, הפרס הספרותי היוקרתי ביותר באיטליה, עבור הרומן – זו הייתה הפעם הראשונה מזה 15 שנים שאישה זוכה בפרס מאז מלניה מזוקו ב-2003.[1]
בִּיבּלִיוֹגְרָפִיָה

Ins Freie: Gedichte (1989)
לציוני טנברה (1997)מסת"ב 8804430036
Cibo (2001)מסת"ב 880450059X
Le Rondini di Montecassino (2010)מסת"ב 8860889456
הסנוניות של מונטה קאסינו (2013)מסת"ב 9780989916905
פרה בלאדי (2012)מסת"ב 8842818674
La ragazza con la Leica (2017)מסת"ב 8823518350 ,
הילדה עם הלייקה (2019)מסת"ב 9781609455477
Il tempo degli imprevisti (2024)מסת"ב 9788823529120 .
הערות שוליים

↑  "Helena Janeczek". Worldcat. נבדק ב-26 בפברואר 2019. {{cite web}}:  (עזרה)
↑  Mackay, Jamie (2019-11-23). "The Girl With the Leica by Helena Janeczek review – a revolutionary life in pictures". The Guardian (באנגלית בריטית). ISSN 0261-3077. נבדק ב-2020-02-20.
↑  "Fiction Book Review: The Girl with the Leica by Helena Janeczek, trans. from the Italian by Ann Goldstein. Europa, $18 trade paper (364p) ISBN 978-1-60945-547-7". PublishersWeekly.com (באנגלית). נבדק ב-2020-02-20.
↑  THE GIRL WITH THE LEICA | Kirkus Reviews (באנגלית).
| --- | --- |
בקרת זהויות :  NLI: 987007263331705171  PLWABN: 9810685224005606  BIBSYS: 12034118  BNE: XX5215534  BnF: cb12739736c (data)  CANTIC: a11368706  GND: 120961830  ICCU: VIAV099070  ISNI: 0000 0000 6652 2232  LCCN: n00022202  LNB: 000272093  NKC: xx0231061  NTA: 074485032  SUDOC: 154775096  VIAF: 59209577   WorldCat (עם VIAF): 59209577
הולודק

הולודק, על סיפון האנטרפרייז-D; ניתן להבחין ב"קשת" המשמשת דלת יציאה; מתוך "מסע בין כוכבים: הדור הבא".
הולודק (באנגלית: Holodeck) הוא מתקן למציאות מדומה, ביקום הבדיוני של "מסע בין כוכבים", המותקן על ספינות חלל ותחנות חלל.
השימוש הראשון ביקום "מסע בין כוכבים" של הולודק, תוך שימוש במונח זה, היה בפרק הפיילוט של "מסע בין כוכבים: הדור הבא" - "Encounter at Farpoint", אם כי "חדר מנוחה", הדומה קונספטואלית להולדק, מופיע בפרק של "מסע בין כוכבים: סדרת האנימציה" - "The Practical Joker". בציר הזמן של היקום הבדיוני, המונח "הולודק" הוצג לראשונה לבני האדם על ידי גזע הקסיריליאן, בפרק של "מסע בין כוכבים: אנטרפרייז" - "Unexpected".
פיתוח

ההולודק של "מסע בין כוכבים" נעשה בהשראת הממציא וההולוגרפר ג'ין דולגוף הניו יורקי, שהוא גם הממציא של המקרן הדיגיטלי. מעבדת ההולוגרפיה שלו, אשר נבנתה בשנת 1964 הייתה הראשונה בניו יורק.
בשנת 1973, דולגוף העביר הרצאה טכנית אודות המודל ההולוגרפי של המוח האנושי שלו, בכנס בפראג. שם הוא פגש את מלאני טויופוקו מניו יורק, והשניים הפכו לחברים קרובים. לאחר שהקדישה זמן רב יחד עם דולגוף, ולמדה אודות עבודתו החלוצית בתחום ההולוגרפיה, לרבות ביקור במעבדת ההולוגרפיה שלו בניו יורק, מלאני הפגישה אותו עם חברה הקרוב ג'ין רודנברי, אשר ביקר בניו-יורק עם אשתו מייג'ל בארט, בסוף 1973.
דולגוף בילה את היום עם רודנברי ואשתו, הראה להם הולוגרמות רבות והסביר את התאוריות שלו אודות "חומר הולוגרמות", הטבע ההולוגרפי של היקום והטבע ההולוגרפי של המוח האנושי. דולגוף הדגיש את חשיבות של ההולוגרפיה בעתיד, ושאם ג'ין רודנברי רוצה להיות מדויק, עליו לכלול הולוגרפיה אל תוך תסריטי "מסע בין כוכבים", לרבות הרעיון של "חדר הולוגרפי" עבור הצוות, לשימוש לצורך בידור, אימונים ומטרות אחרות.
ג'ין רודנברי כתב את הרעיון לתוך "מסע בין כוכבים: הדור הבא", בפרק הבכורה של הסדרה, בשנת 1987. עם זאת, הרעיון כבר נבחן בשנת 1974, ב-"מסע בין כוכבים: סדרת האנימציה".
הופעות בולטות

הפרק הראשון אשר כלל שימוש בהולודק היה "The Practical Joker", מתוך "מסע בין כוכבים: הסדרה המצוירת", אשר בו התייחסו אליו כאל "חדר מנוחה". בשל הפרעה למחשבים של הספינה, כמה אנשי צוות נלכדו בו, עד אשר צוות מהנדסים מצליח לפרוץ את הדלתות.
ב-"מסע בין כוכבים", היו כמה מקרים בהם אנשי צוות נלכדו או נפגעו מתקלות שהתרחשו בתוך ההולודק. בפרק "A Fistful of Datas" של הסדרה "מסע בין כוכבים: הדור הבא", לוטננט וורף, בנו אלכסנדר והיועצת טרוי נלכדים בהרפתקאה של המאה ה-19 במערב הישן של אמריקה עם פרוטוקולי הבטיחות כבויים, כתוצאה מניסוי כושל, בו מעורב לוטננט-קומנדר דאטה. וורף נפצע באורח קל מירי אקדח, כאשר המחשב החל להחליף את כל הדמויות בהעתקים של דאטה. אולם, הוא הצליח לסיים את עלילת הסיפור, וברגע שהסיפור הסתיים - התאפשר לשלישייה לעזוב את ההולודק.
קפטן ז'אן-לוק פיקארד חווה חוויית הולודק "משודרגת", בפרק "The Big Goodbye" של "מסע בין כוכבים: הדור הבא", אשר בו הוא גילם את הבלש דיקסון היל, גיבור ילדותו של הקפטן. פרק זה מתאר את הכוח ואת השימוש בהולודק. תקלה גורמת לדאטה, פיקארד ובברלי קראשר להיכלא בהולודק. פיקארד שב לגלם את דמותו של היל בסרט הקולנוע "מסע בין כוכבים: המפגש". השבתת פרוטוקולי הבטיחות של ההולודק בסרט זה שימשה את פיקארד כיתרון טקטי: כאשר מצא עצמו תחת מתקפה של הבורג, פיקארד משבית את פרוטוקולי הבטיחות, תופס לידיו טומיגאן הולוגרפי, ויורה באמצעותו למוות בשני אנשי בורג.
לעיתים, ההולודק משמש כמכשיר עלילה על מנת לחקור שאלות מטפיזיות, למשל: בפרקים "Elementary, Dear Data" ו-"Ship in a Bottle" בהם דמות הולודק הופכת למודעת-לעצמה ומהרהרת אודות טבע הזהות שלה והמשך קיומה.
הופעות בולטות > שימוש במסע בין כוכבים: וויאג'ר

בסדרה "מסע בין כוכבים: וויאג'ר" נעשה שימוש נרחב בהולודק בגלל: (1) הצוות המבודד מבתיהם נדרש להסחות דעת תכופות יותר; (2) בעונות הראשונות של הסדרה, ההולגרמה לרפואת חירום יכול להתקיים רק בתוך המרפאה או אחד מההולודקים; (3) אחת מהדמויות הראשיות, טום פריס, הייתה מטבעה דמות של סופר הולורומנים (הוא התגייס לצי הכוכבים רק מפני שאביו, האדמירל פריס, אילץ אותו לעשות כן).
שימושים משמעותיים/חדשניים של ההולודק ב-"מסע בין כוכבים: וויאג'ר" כוללים:
קיומם של חייזרים שהם "צורות חיים פוטוניות, אשר באות באינטראקציה עם צורות החיים האורגניות של סיפון הוויאג'ר, בעיקר דרך ההולודק: הפרקים "Heroes and Demons" (בו הדוקטור יוצא למשימה הראשונה שלו) ו-"Bride of Chaotica" (בו "קפטן פרוטון" ונבל-העל "כאוטיקה" יוצאים למלחמה נגד מינים של צורות חיים פוטוניות תבונתיות).
הצגתם לראשונה של הולו-רומנים לילדים (מהם נהנית הילדה נעמי וילדמן), בפרק "Once Upon a Time" (בו מופיעה לראשונה הדמות "פלוטר").
שימוש לטווח ארוך של מקומות על ההולודק כמקומות מפגש לכל חברי צוות: צ'ז סנדרין (בר צרפתי / אולם ביליארד, אותו טום פריס נוהג לפקוד); מועדון חוף טאלאקסיאני (החביב על ניליקס, הארי קים וטום פריס); פייר-הייבן (באנגלית: Fair Haven) שבאירלנד (עיירה קטנה אשרה עוצבה על ידי טום פריס).
בפרק "Worst Case Scenario", תוכנית אימונים שעוצבה על ידי קצין הביטחון הראשי טובוק נמצאת, ונחשבת בטעות להולו-רומן. על פי התוכנית חברי המאקי שעל סיפון הוויאג'ר זוממים מרד כנגד קציני צי הכוכבים.
קפטן ג'יינוויי נותנת את הטכנולוגיה הנדרשת ליצירת הולודק לגזע של ציידים בשם "הירוג'ן", לאחר שהם משתלטים על הוויאג'ר לתקופת ממושכת. כמו כן, היא מאפשרת להם שימוש בהולודק, לאחר השבתת פרוטוקולי הבטיחות, על מנת שיוכלו לצוד חברי צוות של הוויאג'ר, בתוך מה שהם מחשיבים כסביבות הולוגרפיות מעניינות. בפרק "Flesh and Blood" מתגלה כי השיפורים שההירוג'ן ביצעו בטכנולוגיה שקיבלו (שנועדו ליצור עבורם טרף הולוגרפי מאתגר יותר), למעשה יצרו גזע חדש של יצורים פוטוניים, אשר אינם ידידותיים כלפי צורות חיים אורגניות (משם שעד כה במהלך קיומם הם רק נרדפו ונהרגו שוב ושוב על ידי ההירוג'ין).
בפרק "Nothing Human" גרסת הולוגרפית של פושע מלחמה אמיתי (אשר עזב להציל חיים, תוך שימוש במחקר שנערך בדרכים לא אתיות) נמצא אחראי לפשעים שבוצעו על ידי הקרדאסים, שבדמותם הוא מעוצב.
בפרק "These are the Voyages...", פרק סיום הסדרה "מסע בין כוכבים: אנטרפרייז", ויליאם רייקר משתמש בהולודק על מנת לצפות במשימה האחרונה של האנטרפרייז NX-01, כיוון שהוא רוצה לנקות את הראש.
הולורומן בשם "Photons Be Free" שחיבר הדוקטור מעלה את השאלה האם רופא הולוגרפי הוא אדם, ויש לו את כל הזכויות המשפטיות שיש לבני אדם אמיתיים אורגניים.
טכנולוגיה דומה ביצירות אחרות

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: להשאיר רק השפעות ברורות.
בשנת 1965, מדען המחשב איוון סאת'רלנד הצהיר: "התצוגה הסופית תהיה, כמובן, חדר אשר בתוכו מחשב יוכל לשלוט על קיומו של חומר. כיסא המוצג בחדר שכזה יהיה מספיק טוב כדי לשבת עליו. אזיקים המוצגים בחדר שכזה יהיו מגבילים, וקליע המוצג בחדר שכזה יהיה קטלני".
ריי ברדבורי הוא ככל הנראה סופר המדע בדיוני הראשון שהגה ביצירותיו סביבת סימולציה הדומה להולודק. ספרו משנת 1951 שנקרא "The Illustrated Man" הוא אוסף סיפורים קצרים, הכולל סיפור בשם "The Veldt", ובו ילדים בגן ילדים יכולים ליצור עצמים חומריים המבוססים על מחשבה.
בשנת 2011, הסופר א. א. פאר יצר סביבה דומה בספר "Koschei: The Conclusion: A Fallen Hero". הקונספט התקיים בבניין גדול ושחור, אשר משמש למטרות אימונים, ולכשתיכנס פנימה - עיר שלמה תופיע מולך. הבניין מכיל תמהיל בין מציאות-משתנת לבין מציאות-מדומה, על ידי קסם ודמיון, והוא למעשה רק חדר אחד גדול.
בשנת 1973 בסרט המדע בדיוני הרוסי "מוסקבה קסיופיאה", פעל "חדר הפתעה" באותו האופן כמו ההולודק שב-"מסע בין כוכבים: הדור הבא".
בסרט הקולנוע "X-מן 3: המפלט האחרון" משנת 2006, מוצגת הדמיה המיוצרת על ידי "חדר הסכנה", כקומבינציה של הקרנת אורות ועצמים מוצקים.
בסרט הקולנוע "ספיי קידס", מיידן פלופ משתמשת בחדר דמוי-הולודק, המכונה "החדר הווירטואלי", כסט הצילומים של תוכנית הטלוויזיה שלה.
סדרת הטלוויזיה היפנית משנת 1974 "חלוצי החלל" כללה "חדר נופש", שאיפשר לצוות להילחם בגעגועיהם הביתה על ידי שקיעה בהדמיות של סצנות מכדור הארץ.
בסדרות הטלוויזיה המדע בדיונית "סטארגייט SG-1" ו-"סטארגייט אטלנטיס", קיימים גזעים מתקדמים, בעלי הולו-טכנולוגיה, אם כי בדרך כלל לא משתווים לסגנון המוצג ב-"מסע בין כוכבים".
בסדרה "פאוור ריינג'רס כוח דלתא בחלל", הריינג'רס מתאמנים במה שנראה דומה לחדר ההולודק, בשתי הזדמנויות שונות לפחות.
בסדרה "פיוצ'רמה", על ספינת החלל "נימבוס יש "holoshed" (פרודיה על ההולודק).
בסדרת הטלוויזיה "פאוור ריינג'רס בחלל", הפאוור ריינג'רס משתמשים ב-"Simudeck" שעל סיפון ספינת החלל "Megaship", על מנת להתאמן.
בסדרת האנימציה "Squidbillies", בפרק "Holodeck Redneck" השריף משתמש בהולודק על מנת להסיח את ארלי. בהמשך, מסתבר שכל זה קרה בתוך הולודק בתוך משרדו של מטפל כפנטזיה של השריף, וכל זה קרה בתוך הולודק במשרדו של מטפל כפנטזיה של ארלי.
על אף היותה סדרת משטרה, ולא סדרת מדע-בדיוני, חוקרים בסדרת הטלוויזיה "CSI: ניו יורק" משתמשים בהולודק לעיתים תכופות.
בסדרה "קונאן ילד העתיד", בפרק "The Solar Tower", לאו מראה לילדים את הגן הווירטואלי של המגדל המשולש, הפועל באופן דומה להולודק.
בסדרת הטלוויזיה "קומיוניטי", יש לטרוי ולעאבד חדר בדירה שלהם, הצבוע באופן המזכיר את ההולודק של "מסע בין כוכבים: הדור הבא", כאשר הוא אינו פועל. החדר עצמו איננו מתפקד כהולודק, משום שהטכנולוגיה עדיין לא קיימת (עלילת הסדרה מתרחשת בימינו), וכל מה שמוצג בחדר - אינו אלא יצירי הדמיון הפעיל-יתר-על-המידה של טרוי ושל עאבד.
משחק הווידאו "Madden NFL 09" כולל "סביבה הולוגרפית" לצורך אימון שחקנים.
במשחק "Perfect Dark" (נינטנדו 64), שחקנים יכולים להשתמש בחדר הולוגרפיה למטרות הכשרה בסיסיות.
ראו גם

מציאות וירטואלית
מציאות רבודה
לקריאה נוספת

P. Farrand, Nitpicker's Guide for Deep space Nine Trekkers New York: Dell (1996): 44 - 47
Lois H. Gresh & Robert Weinberg, Chapter 7, "The Holodeck" The Computers of Star Trek. New York: Basic Books (1999): 127 - 144
R. Sternbach & M. Okuda, Star Trek: The Next Generation Technical Manual New York: Bantam Books (1991)
Gene Dolgoff, "Reproduction of Transmitted, Pre-recorded, Holographic Television Signals in Color" New York: Institute of Electrical and Electronic Engineers (IEEE)(July, 1968)
הערות שוליים

↑  Phil Farrand. The Nitpicker's Guide for Next Generation Trekkers New York: Dell (1993)
↑  Sarah Hardy & Rebecca Kukla, "A Paramount Narrative: Exploring Space on the Starship Enterprise" The Journal of Aesthetics and Art Criticism 57 2 (1999): 182.
↑  '"`UNIQ--templatestyles-00000002-QINU`"'Ford, Paul J. (2001). "A further analysis of the ethics of representation in virtual reality: Multi-user environments". Ethics and Information Technology. Kluwer Academic Publishers. 3 (2): 113–121. doi:10.1023/A:1011846009390.
↑  Richards (1997): 114
↑  הפרק הכפול "The Killing Game" של "מסע בין כוכבים: וויאג'ר".
↑  הפרק "Author, Author" של "מסע בין כוכבים: וויאג'ר".
↑  Sutherland, I. (1965). The ultimate display. Proceedings of IFIP Congress 1965, 506-508.
↑  Holo-Shed - The Infosphere, the Futurama Wiki
קומנדר ויליאם רייקר נכנס לראשונה אל חדר ההולודק שעל האנטרפרייז-D, בפרק הפיילוט של "מסע בין כוכבים: הדור הבא", שנת 1987.
רג'ינלד בארקלי מכבה סימולציה של גשר האנטרפרייז-D; מתוך הפרק "Hollow Pursuits" של "מסע בין כוכבים: הדור הבא", שנת 1990.
ג'ורדי לה פורג', קת'רין פולאסקי ודאטה, בלונדון ויקטוריאנית שנוצרה בתוך ההולודק, בפרק "Elementary, Dear Data" של "מסע בין כוכבים: הדור הבא", שנת 1988.
וורף, אלכסנדר וטרוי לכודים בתוך ההולודק בעלילת מערבון, בפרק "A Fistful of Datas" של "מסע בין כוכבים: הדור הבא", שנת 1992.
מרק

ערך זה עוסק בתבשיל. אם התכוונתם למשמעות אחרת, ראו .
| --- | --- |

מרק עגבניות
 
 מאכלים
 סוג:  מנה 
 מרכיבים עיקריים:  תבלין, נוזל, ציר, dressing 
 
מרק עדשים וירקות (נזיד)
מָרָק הוא תבשיל נוזלי המקבל את טעמו ממרכיבים שונים שהתבשלו בנוזל. את המרק בדרך כלל לוגמים חם והוא מזוהה כמאכל חורפי, אך ישנם מרקים הנלגמים קרים כמאכלי קיץ, בהם גם מרקים מתוקים המוגשים לקינוח. טעמו של המרק נוצר על ידי מיצוי טעמם של המרכיבים המתבשלים בו. בבישול המרק ניתן למצות את טעמם של מאכלים שבצורה אחרת קשה לאכול או למצות אותם, כגון שורשים ופקעות, גבעולים, גרעינים, דגנים, או עור ועצמות. מרקים מוכנים בכל העולם וממגוון רחב מאוד של מרכיבים. המרק נמזג מן הסיר שבו הוא מוכן אל קערת מרק בעזרת כף ייעודית גדולה הנקראת מצקת.
המרק מוגש כמנה ראשונה או כמנה עיקרית בקערה גדולה, דוגמת מרק פו הווייטנאמי.
המרק נאכל כבר בימי קדם, עוד לפני שהומצא סיר המתכת המודרני. אז בושל המרק ככל הנראה בתוך בורות שלתוכם הוכנסו אבנים לוהטות ומאוחר יותר בקדירות חרס. בתקופות רבות נחשב המרק ל"אוכל של עניים", כיוון שאף אם המרק היה דל במרכיבים מוצקים, הנוזלים שבו מילאו את הקיבה. כמו כן, המרק לכאורה זול יותר ממאכלים אחרים מפני שרובו הוא מים וניתן להכין אותו משאריות של מאכלים אחרים, גם כאשר הם לא בשיא טריותם.
ניתן לפשט את הכנת המרק באמצעות אבקות המרק המאפשרות הכנה מהירה או תיבול מן המוכן.
ניתן להוסיף למרק תוספות שונות כדוגמת קרוטונים, אטריות (לוקשים), חלה, שקדי מרק, קרעפלאך, קניידלעך ועוד.
סוגי מרקים

המרקים נחלקים לכמה סוגים עיקריים על פי צורת הכנתם:
מרקים צחים או ציר -  אלה מרקים המוגשים כשהם מסוננים מתוכנם עם או בלי תוספות המעשירות אותם. דוגמה למרק צח הוא הבורשט הפולני שבו הסלק ושאר מרכיביו מסוננים לקראת ההגשה, או מרק עוף שבו נעשה מיצוי של עור ועצמות של תרנגולת, שאינו מתאפשר בשיטות בישול אחרות.
מרקים מחיתיים - מרקים המבוססים על ירק מבושל, מרוסק ומעורבב עם ציר עד קבלת דרגת הסמיכות הרצויה. מרקים נפוצים בקטגוריה זו הם מרק בטטות (ושאר מרקים כתומים), מרק תירס, מרק אפונה, ועוד.
נָזִיד - מרק סמיך המבוסס לרוב על עדשים (דוגמת "דאל") או שעועית (דוגמת נזיד שעועית שחורה מקסיקני), מוגש חם, לא מסונן ולא טחון.
קונסומה - קונסומה שייך לקטגוריית המרקים הצחים אך הוא נבדל מיתר המרקים בקטגוריה זו. הקונסומה הוא ציר בשר וירקות עשיר שסונן והוצלל בעזרת חלבוני ביצים הסופחים אליהם את השומן ויתר החומרים המעכירים את המרק. לקונסומה טעם עשיר וצבע זהוב עמוק צלול.
מרקים קטיפתיים (נקראים גם מרקי קרם) - מרקים אלה מוכנים על ידי אידוי ירקות בשומן, הוספת קמח תוך בחישה עד קבלת רביכה והוספת ציר עד קבלת דרגת הסמיכות הרצויה. יש המוסיפים למרקים אלה שמנת מתוקה (בבישולים אירופיים) או קרם קוקוס (בבישולים אסייתיים) המשפיע על טעמם ומרקמם. מרקים נפוצים בקטגוריה זו הם מרק פטריות ומרק קרם עגבניות.
מרקים עשירים - מרקים אלה הם למעשה צאצאים של המרק מימי קדם והם מבוססים על בשרים שונים (או דגים ופירות ים) וירקות המבושלים חתוכים בנוזל. במקרים רבים מרקים כאלה נחשבים למרקים לאומיים של מדינות ועמים כמו מרק הבצל הצרפתי, מרק הגולאש ההונגרי. מרקים נוספים בקטגוריה זו:
בויאבז - מרק דגים צרפתי
מינסטרונה - מרק ירקות איטלקי עם פסטה
מרק עדשים
מרק שעועית
מרק רגל ויתר המרקים התימניים
בורשט - מרק רוסי מבשר וסלק
צ'ורבה - מרק כרוב רומני
מרק קציצות בשר
ראמן
מִרקי יוגורט - מרקים אלה מבוססים על יוגורט ומקורם בדרך כלל במטבח בלקני כגון המטבח הטורקי, הבולגרי או היווני. ישנם גם מרקי יוגורט מבושלים אך רובם הם מרקים קרים ולא מבושלים, או כאלה שהיוגורט בהם אינו עובר בישול, אלא מוסף אליהם לאחר הבישול כדי להסמיך אותם. המרק המפורסם ביותר בקטגוריה זו הוא מרק יוגורט ומלפפונים הנקרא טראטור או צזיקי (בטורקיה ובולגריה או ביוון, בהתאמה),
מִרקי פירות - מרקים המבוססים על פירות. רובם המוחלט של מרקים אלה מוגשים קרים אך לא כולם מוגשים לקינוח. מרק מפורסם שכזה הוא מרק הדובדבנים מהמטבח ההונגרי.
סוגי מרק נוספים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מרק קני ציפורים
מוצרים מסחריים > קופסת שימורים

חברות רבות משווקות מרק כמנה מוכנה לאכילה, או מצומצם אשר יש להוסיף לו מים (או חלב). המרק המצומצם (שהמציא
ב-1897 הכימאי ג'ון ת. דורנס לחברת המרק קמפבל) מאפשר להקטין את גודל האריזה ובכך לצמצם את מחירה. הצורה הנפוצה ביותר היא הכפלת נפח המרק באמצעות הוספת נוזלים כנפח פחית המרק. לעיתים משמש מרק זה כבסיס, עליו מוסיף הצרכן מספר ירקות כגון תפוחי אדמה, בשר, או פסטה. מבין מרקי חברת קמפבל הנמכרים ביותר הם מרק עגבניות (שיוצר לראשונה ב-1897), מרק פטריות בשמנת ונודלס עוף (יוצר לראשונה ב-1934).
מוצרים מסחריים > מיובשים

מרק להכנה מהירה מיובש נמכר בצורות שונות ובהם קוביות ציר מרוכזות, שהיו הצורה המיובשת הראשונה. אינסטנט נודלס להכנה מהירה נמכרים כנודלס וירקות מיובשים הכוללים שקיות תיבול המשווקות כצורת הכנה קלה וזולה, הדורשת הוספת מים חמים בלבד.
אבקת מרק משמשת להעשרת מרקים כתחליף לציר ולעיתים אף כמרק להכנה מהירה בפני עצמו.
ראו גם

כף סינית
הערות שוליים

1 2  "Campbell's: Our Company, History". Campbellsoupcompany.com. 2005. אורכב מ-המקור ב-6 במרץ 2008. נבדק ב-2 במאי 2013. {{cite web}}:  (עזרה)
↑  Peter Genovese (2006). New Jersey Curiosities: Quirky Characters, Roadside Oddities and Other Offbeat Stuff. Globe Pequot Press. p. 174. ISBN 978-0-7627-4112-0. נבדק ב-26 בינואר 2016. {{cite book}}:  (עזרה)
↑  About Nissin Foods (אורכב 24.10.2007 בארכיון Wayback Machine). Nissinfoods.com. Retrieved on 2 May 2013.
| --- | --- |
בקרת זהויות :  NLI: 987007560982705171  BNE: XX531334  BnF: cb11967134c (data)  GND: 4058643-1  LCCN: sh85125441  NDL: 00978522  NKC: ph124327
שרה פורסטייה

| --- | --- |

 לידה:  4 באוקטובר 1986 (בת 38) קופנהגן, דנמרק 
 מדינה:  צרפת 
 תקופת הפעילות:  מ-2001 
 מקום לימודים:  קור פלורן 
 פרסים והוקרה:  פרס סזאר לשחקנית הטובה ביותר (2011)  פרס סזאר לשחקנית המבטיחה ביותר (2005)  Valois de l'actrice (2013)  אביר מסדר האמנויות והספרות (10 בפברואר 2016)  פרס שוטינג סטארס 
 פרופיל ב-IMDb
 
שרה פורסטייה, 2014
שרה פורסטייה (בצרפתית: Sara Forestier; נולדה ב-4 באוקטובר 1986) היא שחקנית צרפתייה, זוכת שני פרסי סזאר.
ביוגרפיה

פורסטייה החלה בקריירת המשחק שלה כנערה. בגיל 16 שיחקה בסרט "משחקי אהבה וגורל" מ-2003 של הבמאי הטוניסאי עבדלטיף קשיש. הסרט שנעשה בתקציב קטן זכה להצלחה כשקטף ארבעה פרסי סזאר כולל לסרט הטוב ביותר. פורסטייה זכתה על הופעתה בפרס סזאר לשחקנית המבטיחה ביותר. בשנת 2009 שיחקה במיני-סדרה הישראלית "לחיות מחדש" של ערוץ 1, שכתב וביים חיים בוזגלו. פורסטייה גילמה את דמותה של חנה גולדנברג, לצד שחקנים ישראלים וצרפתים כאחד, בין היתר מארי-פראנס פיזייה, לירון לבו וג'וליה לוי בוקן.
ב-2010 שיחקה בתפקיד הראשי בקומדיה הרומנטית-פוליטית "שמות של אהבה", וזכתה בפרס סזאר לשחקנית הטובה ביותר.
ב-2012 שיחקה בתפקיד הראשי בסרט "לילה אחד" (Une nuit), ב-2013 בסרט "סוזאן" עליו הייתה מועמדת לפרס סזאר. ב-2015 שיחקה בסרט "בראש מורם" (La Tete Haute), ודיבבה בסרט האנימציה "לעוף על זה" (Gus - Petit oiseau, grand voyage).
פילמוגרפיה

| --- | --- |
 2001 : Les Fantômes de Louba  2002 : La Guerre à Paris  2003 : משחקי אהבה וגורל  2005 : Les Courants  2005 : Un fil à la patte  2005 : Le Courage d'aimer  2005 : Combien tu m'aimes ?  2005 : Hell  2006 : Astérix et les Vikings (דיבוב)  2006 : Quelques jours en septembre  2006 : Le Parfum, histoire d'un meurtrier  2007 : Jean de La Fontaine, le défi  2007 : Chacun son cinéma  2008 : Une femme en miroir  2008 : Sandrine nella pioggia  2009 : Humains:  2009 : Les Herbes folles  2009 : Victor  2009 : Redrum  2010 : Le Nom des gens, בעברית: שמות של אהבה  2010 : Gainsbourg, vie héroïque בעברית: גינסבורג  2011 : HH, Hitler à Hollywood  2012 : Une nuit, בעברית: לילה אחד  2012 : Télé gaucho  2013 : Suzanne, בעברית: סוזאן  2013 : Mes séances  2013 : L'amour est un crime parfait  2015 : La Tête haute, בעברית: בראש מורם  2015: Gus - Petit oiseau, grand voyage (דיבוב), בעברית: לעוף על זה  2017: Primaire, בעברית: בית ספר לחיים  2017: M  2019: רחמים  2020: Filles de joie
פרודים

ערך זה עוסק בסדרת טלוויזיה המשודרת בערוץ 2. אם התכוונתם למשמעות אחרת, ראו .
| --- | --- |

סמליל הסדרה
 סוגה:  קומדיית מצבים 
 יוצרים:  דניאל לפין 
 כותבים:  דניאל לפין גאיה וילדמן חיים אידיסיס
 בימוי:  דניאל לפין 
 שחקנים:  יוסי מרשק רון שחר קובי מימון פיני קידרון
 ארץ מקור:  ישראל 
 שפות:  עברית 
 מספר עונות:  1 
 מספר פרקים:  13 
 הפקה
 מפיק:  זכי כהן, דורון סולימאן
 חברת הפקה:  בלאק שיפ הפקות
 עורכים:  בועז רוזנפלד
 צלמים:  רם שוויקי
 בעלי תפקידים נוספים:  אורלי רז - עוזרת במאי
 אורך פרק:  24 דקות
 שידור
 רשת שידור בישראל:  ערוץ 2 (רשת)
 תקופת שידור בישראל:  17 באוקטובר 2015 – 18 בינואר 2016
 קישורים חיצוניים
 דף התוכנית ב-IMDb
 
פרודים היא קומדיית מצבים ישראלית אשר שודרה בערוץ 2 של הזכיינית רשת החל מ-17 באוקטובר 2015 ועד לסיומה ב-18 בינואר 2016 במשך 13 פרקים. את הסדרה יצר, כתב וביים, דניאל לפין.
הסדרה מתרכזת בארבעה חברים במשבר גיל הארבעים, שלא מתבגרים ונקלעים לסיטואציות מוזרות. פתיח הסדרה מלווה בשיר "לא פוגע" של להקת הדורבנים שגם מתנגן במעברי הסצנות בפרקים.
עלילת הסדרה

הסדרה מגוללת על סיפורם של ארבעה חברי ילדות במשבר גיל הארבעים, שביום אחד מוצאים את עצמם מחוץ למערכת הזוגית שלהם, ומתחילים חייהם מחדש כפרודים. הם מנסים להשלים מספר דברים שהפסידו כאשר היו במערכת יחסים כמו שמירה על הכושר, להתחיל עם נשים ומנסים להיות גבריים יותר.
דמויות > דמויות ראשיות

אריאל קליינמן (יוסי מרשק): איש קופירייטר, חולה ניקיון וחסר רגש לחבריו. אריאל נפרד מאשתו לפני כמה חודשים, באמצע התגרשו. גר אצל ההורים ואז עובר לדירה חדשה. במהלך העונה התחיל לצאת עם גלי, קרדיולוגית וחברת ילדות של אחותו.
נדב שרתוק (רון שחר): איש יפה תואר, שומר על הכושר, בעל חברת סטארט-אפ. בוגד באשתו ומועף מהבית, מנסה לחזור אליה. בסוף העונה רוצה לחזור לנינה החברה של אשתו אשר איתה בגד ובטעות שולח את ההודעה לשתיהן והן "מחליטות" לעשות איתו שלישייה אך לבסוף הן מכות אותו.
רני פדידה (קובי מימון): עורך דין עסוק, נוירוטי, מתנהג בטיפשות, לרוב לבוש בחליפה. הוא אהב את אשתו, עד שהיא בגדה בו עם לקוח שלו, שטרוזמן. בפרק הסיום מתחיל לצאת עם אחת המלצריות במסעדה.
שמואל (שמוליק) ינקו (פיני קידרון): איש מאוד חם ואוהב. חבר טוב, אוהב לאכול, ואוהב לקנות אוכל לחבריו. ידוע על פי פרק 3 שיש לו עבודה, אך לא מצוין מהי עבודתו. בפרק סיום העונה ישנה רמיזה לכך שהוא כבר אינו עובד. התגרש מאשתו, ומאז גר עם אמו. לרוב אומר להתרכז באנרגיות חיוביות. חוזר אל אשתו בפרק הסיום.